AFRIKAANSE OPSOMMING: Vir baie jare was apartheid die onderwerp van baie Suid Afrikaanse skrywers aangesien dit die mees problematiese element van Suid Afrikaanse samelewing was. Die einde van apartheid het egter nie die einde van alle probleme beteken nie. Een van die belangrike probleme is versoening. Hierdie tesis ondersoek die moontlikheid dat versoening die nuwe tema in Suid Afrikaanse letterkunde geword het en ofhierdie werke 'n bydrae kan lewer tot werklike versoening. Vir hierdie doel word drie werke behandel, naamlik Country of My Skull deur Antjie Krog, Smell of Apples deur Mark Behr en Disgrace deur J .M. Coetzee. Die inleiding poog om die sielkundige diskoers om versoening te verduidelik, veral rondom posttraumatiese stres, en die ooreenkomste wat mag voorkom. Die hoofdeel van die tesis bestaan uit 'n diepgaande bespreking van die drie werke, met die fokus op versoening in die werk, maar ook die rol wat die werke kan speel om die leser deur sy ofhaar skuld gevoelens te help.